en en es en fi fi fi fi fi fi fi fi fi en en fi fi fi fi fi fi fi en en en fi fi en en fi fi fi fi en en fi fi fi fi fi fi en en fi fi fi fi fi en en su fi fi fi fi fi fi en en fi fi fi fi fi fi fi en en fi fi en en fi fi fi fi fi fi fi fi fi fi en en fi fi fi fi fi fi fi en en fi fi fi fi fi fi fi en en fi fi fi fi fi fi fi en en fi fi fi fi en en fi fi fi fi en en fi fi fi fi fi fi fi en en fi fi fi en en fi fi fi fi fi fi en en fi fi fi fi fi en en en fi fi fi fi en es en fi en en de cs en en cs cs en en en de cs da en da cs en en cs cs en en en de cs da en da cs en en cs cs en en en de da da en da cs en en cs da en en en cs cs cs en da cs en en cs cs en en en cs da da en da cs en en cs cs en en en es cs da en da cs en en en fi fi en fi fi fi su fi fi fi fi fi fi fi fi fi fi fi fi ms cs en en en cs da da en da cs en en cs da en en en cs cs cs en da cs en en cs cs en en en cs cs da en da cs en en cs cs en en en cs cs da en da cs en en cs cs en en en cs cs da en da cs en en cs da en en en de cs cs en da cs en en cs da en en en cs da da en en de en en de da en en en cs da da en da cs en en cs cs en en en cs sv da en cs cs en en cs en en fi fi fi fi fi fi fi fi fi fi fi fi fi fi fi fr it it fi fi pt en fi it hu hbs_lat fr tr uz en it pt en it fi it fi et fi en eml fi fi fi fi fi fi fi fi fi hu fi fi fi fi fi fi fi fi fi fi fi fi fi fi fi fi fi fi fi et fi pt fi fi fi fi fi fi fi fi hu it en fi it fi fi de hu hu fi en pt it fi fi fi fi sv fi fi fi fi fi fi pt fi fi fi it fi en fi en fi fi fi pt sv fi it fi it fi fi en fi fi en it en it it pt pt fi fi et fi fi fi fi it fi cs fi fi hu fi fi fi nl fi it fi fi en
skip to main | skip to sidebar
Eilen oli torilla kaunista, mutta kauneus on katoavaa
Mitä Turun RKP mahtoi saada kähminnöissä vastineeksi kun se eilen äänesti toriparkki vuokrasopimuksen puolesta? Heidän ei pitäisi kohkata mediassa tällä asialla. Yleensä petturi-Juudaksille käy huonosti. Miksi Turku kulkee aina jälkijunassa? Toriparkki edustaa mennyttä aikaa ja siten on epäonnistunut monumentti, mikäli se rakennetaan.
Torikaupalle saa sanoa jäähyväiset ikiajoiksi. Se on kaiketi tarkoituskin, Wiklundin Herkku varmaankin laajentaa ryytiosatoaan. Parasta olisi että ihmiset alkaisivat kasvattaa omat ryytinsä, siinä säästää selvää rahaa.
Miten käy ortodoksikirkon? On luvattu paaluttaa ennen kuin kaivaminen alkaa. Tuntien ortodoksikirkon valtuuston ja kirkkoherran, niin en ihmettelisi vaikka tapahtuisi romanialainen puhdistus tässäkin asiassa.
Ensimmäisen kerran osallistuin mielenosoitukseen Hamburger Bössin vanhan osan purkamista vastaan. Siitä on kauan jo ja edelleenkin katselisin mieluummin sitä vanhaa julkisivua, kuin tätä latteaa nykyistä. Matkan varrella on ollut rakennuksia ja ihmisten kasvot ovat muuttuneet, jotkut ovat ikikiiskejä. Turussa Demarit, kokoomus ja liikemihet muodostavat likaisen kolmiyhteyden. Toivoisin tämän liiton jo loppuvan. Eikö teitä yhtään hävetä? Niinhän se on että liikemiehksi ja omatunto pois ja demarit ovat pahan kerran pettäneet aatteensa ja äänestäjänsä ja kokoomuksellahan ei enää ole mitään häpyä, ainoastaan rahan aate ja härskiys.
Louhessa on tilaa aina vaan, toriparkkia ei tarvitakkaan!
Eilen oli torilla vilkasta. Ostin päivänsinen taimia.
Toivon että jotkut jaksavat valittaa jonnekin missä vielä on tervettä järkeä ja oikeudenmukaisuutta jäljellä.
Yrttimaa kukoistaa, tarinaa pihasta ja Kakolan Rivierasta
Tänään on lämmintä. Yrttimaa kukoistaa. Takana Metsäköynnös uhmaa ankeaa sementtiseinää. Tuolla rautapadalla on oma tarinansa. Yläkerran naapurina oli aikoinaan sinkkumies. Eräänä päivänä hän siivosi ja löysi komerosta padan, jonka hän sinkosi ikkunasta ulos. Pata selvisi ehjänä. Otin sen käyttöön heti miten. Nyt siinä muhii lehtikaalin siemeniä.
Lipstikka kasvaa nopeasti. Tämän tiesin jo ennestään Nummenpakalta, siellä se tavoitteli korkeuksia eräänä kesänä. Sitten tulivat lehtokotilot ja rakastivat sen kuoliaaksi.
Tässä pihassa on ruvennut kasvamaan taas ruoho. Takavuosina siinä ei kasvanut mitään. Kaksi mummoa ja yksi mies vihasivat kaikkea mikä vihersi. Vihalla oli alku tapahtumaan jossa silloinen isännöitsijä, nykyinen hirsien lahottaj, ilmoitti ettei pihan elävöittäminen kukilla ole taloyhtiön rahojen arvoista ja jokainen saa maksaa omat kukkansa itse. Pihan topakka mummo kiskoi, omien sanojensa mukaan, kaikki kasvit ja kukat juurineen maasta ja kantoi roskiin. Pihan voikukatkin kuoliva kun jotakin tapahtui yön pimeinä hetkinä. Kun vuosi sitten maata vietiin pois ja uutta tuli tilalle, alkoi taas vihertää. Mummoja ei enää ole, vaikka ihan siedettäviä he muuten olivatkin. Toinen heistä tiesi Lonttisen ja Raunistulan paikallihistoriasta paljon. Ketarantien bordellista hän tiesi asioita ja kirjasin muistiin poliittisen eliitin ilotalossa käyntejä.
Seinän takana jyrisee kuivuri. Se jotenkin saa kosketuksen hirsiin ja tuottaa jyrsivää ääntä. Yöllä luulin että ikkunan alla tärisee moottoripyörä. Kuivuri se oli.
Tänään on taas Toriparkki valtuuston käsittelyssä. Toivon että toriparkkia ei rakenneta. Eikä tornitaloa Kakolaan, on mielekkäämpiäkin paikkoja tornitalolle olemassa. Toivoisin Kakolan Rivieran säilyvän jo eläimistönsäkin vuoksi. Sinne louhitaan muuten parkkiluola kuulemma. Kakolan Riviera oli pieni lampi jossa vangit uivat.
Turussa pilvistä ja aamulla tihutti vettä. Nyt on tasainen harmaa matto taivaalla. Puiden vihreys on syvää ja tekee sielulle hyvää.
Vanhat saarnit kurottavat taivasta kohti.
Joillakin puutaloalueen asuntoyhtiöillä on käytössä osakkeenomistajien etuosto-oikeus tai lunastus kaupanteon jälkeen (14pv). Minusta tällainen menettely on hyvä. Se ehkäisee, tai taloyhtiöllä on mahdollisuus ehkäistä, pikkugryndereiden keinottelun ja halvalla ja huonosti remontoinnin ja asunnon myynnin. Tiedän että he käyttävät halvinpia mahdollisia rakennusaineita ja muovia. Paperitapettaja saa kyllä muovisten sijaan taas. Paperitapetti hengittää, muovi ei. Löysin yhden puutalon jossa oli kolme muovimattoa päällekkäin ja soraa, pölyä ja hiekkaa välissä. Alla on kohtalainen puulattia pelastettavissa.
Kukaan ei näytä valvovan näiden rakentajien remontteja. Mitenkähän paljon kiinteistövälittäjät järjestävät kohteita "hellahuoneen" remontoijille?
Portsan katumarkkinoilla oli myös Operaatio Ruokakassin soppatykki. Kanakeittoa kuulemma, joka sitten loppui ennätysajassa. Tuossa kuvassa on merkityksiä.
Lapset tanssivat Portsan katumarkkinoilla tänään. Aurinko paistoi js lämmintä oli.
Kuka väittää etteivät nuoret yritä. Tässä paistaa hikipäässä nuori yrittäjä lättyjä.
Jeesus on lasten ystävä. Tässä hän kutsuu lapsia Mikaelin kirkon lasten tapahtumaan. Hän oli jalkautunut torimarkkinoille. Harmitti kun en saanut napatuksi kuvaa kun hän puhui kännykkään. Mahtoiko ottaa yhteyttä isäänsä.
Voitokas Vilma voitti Mikaelinkirkon ja Portsa-yhsdistyksen Mikaelin kirkkoa koskevan kuvakilpailun. Tietoa lisää Kirkon ja Portsan sivustoilta. Minusta se oli hyvä kuva myös jossa oli ilta-auringossa oleva kirkko sateenkaaren kaartuessa yli.
Korkeanvuorenkatua ylös. Mäessä näkyy ehkä Kakolan portaat. Alakuvassa puutalo parvekkeella.
Posted by quijote at 4:22 PM No comments:
Friday, May 20, 2016
Fortuna-korttelin Turun palosta säästyneet talot pitäisi kaupunginjohtaja Randellin mielestä myydä yksityisille rakennusfirmoille. En oikein ymmärrä miten kaupungin rapatalous paranisi myynnillä. Sitä paitsi valtuuston yli ei voi kaupungin hallitus kävellä; ei edes Turussa.
Nämä portaat ovat kestäneet paljon, ja kestänevät edelleenkin.
Tässä yksi paloista selvinnyt talo Apteekkimuseon vieressä.
Posted by quijote at 8:53 PM No comments:
Thursday, May 19, 2016
Mustarastas kiskoi pitkää matoa maasta niska tanassa. Mato oli iso suhteessa lintuun.
Muistin Raisa Lardon Ripaskalinnut. Luovan toiminnan toiminnan johtaja nimitteli minua Ilomantsin linnuksi. Se oli silkkaa rasismia. Hänen säveltäjä X-miehellään oli ollut rakastajatar kotikylässäni. Skorpionin kosto väärässä osoitteessa.
Lokinkadun lepotuoli sireenin alla. Näitä pitäisi olla lisää ympäri kaupunkia sillä vanhoja ihmisiä on enemmän kuin ennen kulkemassa. Rantapolulla on nykyään jo viidakonlaki käytössä. En ymmärrä miksi pelastusrenkaat toistuvasti heitetään jokeen ja pari penkkiä perään. Rähinoitsijöitä, uhkailijoita ja luvattomia pyöräilijöitä on liikkeellä. Rantapolku on kävelytie, ei pyöräilijöille. Olisi sääli jos rantapolku tulisi vastenmieliseksi kulkea muillekin kuin itselleni.
Eilen kävelin Portsassa Korkeavuorenkatua ylös ja näin nämä kevätkukat. Ei ole pakkanen pannut, eikä halla haavoittanut.
Olen aina ihaillut parvekkeellista taloa Korkeavuorenkadun ja Ratakadun kulmassa. Yleensä Portsassa ei sellaisia ole. Rupesin arvioimaan mahtaisiko riippumatto mahtua parvekkeelle. Sitten huomasin että talon päädussä oli toinen parveke. Portsassa löytyy yllättäviä arkkiitehtoonisia ratkaisua. Toinen noista parveke asunnoista on myynnissä. Kakluunikin voi olla kuin koru. Toivon ettei kukaan sijoittaja grynderi iske näppejään tuohon asuntoon. Tämä siksi että asun nykyään puutalossa, joka ei ole Portsassa, jossa on nähty mihin sijoittaja grynderien "huono maku" voi johtaa.
Posted by quijote at 9:21 AM No comments:
Wednesday, May 18, 2016
En pidä nyppijöistä. Eilen kävelin torille ja erääseen kauppaan. Sitten yksi nainen tuli nyppimään hiuksiini takertuneita lehmuksen urpuja. Tuli mieleen yksi luovan toiminnan ohjaaja jolla oli tapana arvostella ja nyppiä vaatteitani. Hillitsin itseni ja olin huomaamaton. En pidä näiden ihmisten laadultaan pirullisesta tuttavallisuudesta. Pirullisuus on oikea sana kuvaamaan joitakin syntyturkulaisia. Pirullisuutta ei pidä sekottaa älykkyyteen, sillä ei ole sen kanssa mitään tekemistä. Heitä kannattaa varoa.
Alkaa kuvattavat muistuttaa toisiaan. Jos toiveeni toteutuu, jokiranta muuttuu toiseksi kuvissani. Ainakin joksikin aikaa.
Kaksi naista puhuivat kerjäläisistä tuomitsevasti. Toinen sanoi kuuluvasti ettei hän anna koskaan rahaa kenellekään "tarvitsevalle". Minä siitä paikasta sain kasaan viisikymmentä senttiä ja annoin kerjääjälle. Nainen katsoi minua kuin vähä-älyistä ruttotautista. Kirkon pihalla ei saa antaa aljmuja. Kirkkoherra on kieltänyt. Hänellä ja neuvostolla lienee ussliberalistinen kristillisyyden käsite. Nyppijöitä hekin.
Kun kirkkomme täyttää syyskuussa vuosia, niin toivon että kaikki köyhät, sairaat ja alaspainetut saapuvat juhlaan sankoin joukoin. Itsestäni en olisi niinkään varma. Pitäisi esittää näytelmä:Mennyt kymmenen vuotta. Seurakuntamme lähi historiaa. Sen voisi esittää torilla, koska kirkon pihamaa on hyviä ihmisiä varten, lue Parenpia ihmisiä varten. Puuttuisi vaan että olisi kaksi kabinettia ruokailijoille.
Näin unta että menin kirkkoon juhlien aikaan. Piispa seisoi korokkeellaan keskellä salia. Menin sytyttämään tuohuksen vainajien pöytään. Äkäkkiä pöydän reunalla tuohukseni vieressä ollut astia roihahti liekkeihin ja sytytti vaatteeni ja hiukseni tuleen. Kukaan ei hievahtanutkaan auttakseen. Herättyäni ajattelin että uni oli varoitus, pitää kiertää kyseinen rakennus kaukaa.
Tänä keväänä kylvettiin uudella vastalla aikaisin kotikylässäni Pohjois-Karjalassa. Vasta on lempeämpi sana kuin vihta. Vihta on hyvin luterilainen sana.
Posted by quijote at 10:02 AM No comments:
Tuesday, May 17, 2016
Posted by quijote at 6:35 PM No comments:
Sunday, May 15, 2016
Tori kuin vyöhyke Turussa
Sataa kaatamalla. Torin pinta kiiltää sateessa. Ylitimme torin kuin vyöhykkeen. Ajattelin Tarkovskin elokuvaa Stalker. Vyöhyke on vyöhyke kaupungissamme. Voi olla että tälle vyöhykkeelle ei pääse enää. Siitä tulee tuntematon vyöhyke moneksi vuodeksi, jos huonosti käy.
Maru sanoi että yksi outo tapaus oli kun yksi luovan alan toimi oli täytetty aikoinaan. Viran oli saanut nuori ja suhteellisen epäpätevä hakija, jolla oli suhteita, sekä poliittisia, että henkilökohtaisia suhteita. Eräs pätevä hakija valitti. Valitus saapui ajoissa, mutta sitä ei koskaan käsitelty lautakunnassa koska se ei koskaan päätynyt sinne. Sen sijaan se lojui erään taistolaisen pöytälaatikossa. Kun valitusaika meni umpeen, löytyi valitus ja todettiin sen myöhästyneen. Tässä kaupungissa kähmitään ja asiat eivät etene, tai etenevät outoja teitä. Jäävät pöytälaatikoihin tai etenevät reittä pitkin.
Tällä veistoksella ei ole tekemistä Turun kunnallispolitiikan kanssa. Veistos on Forum Mariniumin pihalla.
Sanoin ettei kyseinen tapaus ollut pahimmasta päästä. Tätä laatikkoleikkiä löytyy enemmänkin, kuten se työntekijöiden takemä valitus toiminnanjohtajien käyttämistä palkkarahoista lasten kulttuurin tapahtumiin. Silloinkin valitus lojui pöytälaatikossa, kunnes lopulta kaksi mistä kävi hakemassa pois valituksen, en tiedä millä valtuutuksilla he toimivat. Valitus ei koskaan tavoittanut kaupungin hallitusta.
Sijaiset olivat työttömiä jonkin aikaa.
Jos haluaa säilyttää mielenrauhansa, on parasta olla omissa oloissaan tai peräti muuttaa muualle. Demarien kokoomuksen ja liikemiesten kolmisointu jatkuu ja saa edelleen tuhoa aikaan.
Voiko seksillä hallita vielä nykyäänkin? Jos jakaa laskelmoidusti venustaan, niin onnistuuko vallankäyttö ja kiristäminen nykyään? Maru kysyi aivan kuin olisi puhunut jokapäiväisestä leivästä.
En usko, tai olen naivi tällaisissa asioissa. Minua huolestuttaa tämän kaupungin kunnallispolitiikka ja sen yhä härskimmäksi käyvä yhteistyö gryndereiden ja liikemiesten kanssa. Toriparkissa näyttäisi ruumiillistuvan Turuntauti kaikessa rumuudessaan. Pelkään pahoin että olemme maksumiehinä kaikki kaupunkilaiset, jos toriparkki toteutuu. Toriparkki oy:llä ei tiettävästi ole esitettävänä edes kustannusarviota. Lahdessa kuoli monta yritystä toriparkin rakentamisen aikana. Onkohan kenellekään noista toriparkin kannattajista tullut tullut mieleen että näinkin voi käydä.
Ortodoksinen kirkko tönöttää toistaiseksi torin reunalla. Toinen pää kalliolla, toinen saven syleilyssä. En usko että piispa menettää yöuniaan tämän vuoksi.
Posted by quijote at 10:26 AM No comments:
Friday, May 13, 2016
Forum Marinumissa avattiin laaja näyttely
Eilen illalla oli Forum Marinumissa laajan Merellä työssä näyttelyn avajaiset. Näyttelyn avasi Amiraali Juhani Kaskeala. Kuvassa alenpana. Yleisö oli arvokasta, jäykkää ja toisaalta rennon merimiesmäistä. Näillä rennoilla merimiehillä oli parhaat jutut. Kirjailija Anna-Leena Lundberg puhui toisella kotimaisella merestä.
Ja ilman Forum Mariumin merihistorian tutkijoita tätä näyttelyä ei olisi. He ovat tehneet kovasti töitä tämänkin eteen.
Maailman ekologisin perämoottori. Käy käsiveivillä. Laite on löytynyt Hämeestä. laitteessa ei ole yhtään metallinaulaa, kaikki on puuta.
Juhani "Jusku" Kaskeala keskusteli vilkkaasti yleisön kanssa. Muistelimme hänen tätiään, ystäväämme Anua. Kaskeala kertoi saaneensa lapsenlapsen joka muistuttaa Anua positiivisella luonteellaan.
Jussi ja Arnold, kaksi radiosähköttäjää.
Posted by quijote at 11:40 AM No comments:
Wednesday, May 11, 2016
Moraali on kadonnut tai naamioituu
Ystävämme Maru kysyi äkkiä: Kumpi on tuomittavanpaa nautinta-aineita käyttävä pappi vai varastava pappi?
Minusta se varastava on pahenpi. Seurakunnissa varmaankin nautiskeleminen on pahenpaa kuin varastaminen. Nautiskelu näkyy, varastaminen ei näy, joten hurskaat ja tekopyhät salaavat asioita. Unohtavat että Jumala näkee kaiken.
Tässä ei ole mitään tolkkua. Maru pyöritteli lusikkaansa teemukissa. Moraali on hukassa totisesti. Siis pahojaan saa tehdä mutta kiinni ei saa jäädä. Tämän opimme jo koulussa muinoin ja oppi ei ojaan kaada. Valehteleminen ja pahan tekeminen on sallittua niin kauan kunnes jää kiinni.
Laillistettu rosvous on pahimman luokan rikos. Optioherrat ja veroparatiisi herrat ja rouvat kiertävät veroja minkä ehtivät. Joskus tekisi mieli tosiaan ryhtyä erakkopakolaiseksi johonkin luolaan. Ei mediaa eikä muitakaan häiriötekijöitä. Onko ollut erakko nunnia? En ole ainakaan kuullut mainittavan. Se ei todista mitään, naisia ei ole noteerattu ennenkään ortodoksien kirkkohistorioissa. Naiset ovat näkymättömiä, olivat sitten nunnia tai riviseurakuntalaisia. Joillakin seurakunnissa on tietoinen tapa puhua pahaa joistakin henkilöistä. Minunkin henkeäni on haisteltu kirjastossa ja torilla joidenkin toimesta. En juo teetä väkeämpää. En huoraa papin kanssa enkä tähän ikään ehtineenä harrasta riettauksia. En mene enää koskaan kirjastoon, enkä kirkkoon. Maru sanoi osallistuvansa johonkin dekkari kisaan. Hän ehkä sivuaa asioita.
Rosvoista puheen ollen: Kolmena yönä peräkkäin on ikkunan alla vonkunut varashälytin pitkin yötä. Auto on Balttilainen ja hyvinkin komea. Veisi autonsa parkkihalliin kun ei muutenkaan asu täällä.
Ulkona on lämmintä. Täällä ei meteorologeja ammuta väärästä säästä. Ainakaan vielä.
Posted by quijote at 12:34 PM No comments:
Tuesday, May 10, 2016
Kaksi lokkia ihmettelee tyjää tuolia. Liekö istuja pudonnut jokeen. Vastarannalla Nuppu hevonen nuuhkii piennarta.
Joki on liikkeessä. Tuulee. Ihmiset ottavat aurinkoa. Joku on nukahtanut nurmikolle.
Nuppu poistuu, nuoret juovat kesälle.
Tässä kirsikankukka valkoinen. Se oikea kirsikankukan väri.
Sorsa kaakatti ryteikössä ja ui pois kuvasta.
Posted by quijote at 7:58 PM No comments:
Monday, May 9, 2016
Aurinkoinen Lonttinen. Jostakin leuhahti asunnossamme seisovan veden ja homeen lemu. Lähdin ulos kiertämään Lonttista. Täässä Airikintie tai katu. Asuimme 1969-1971Airikintie 1:ssä Vihannon omistamassa kauniissa puutalossa. Siitä romahti viemäri ja putkiverkosto ja se purettiin, niin kuin lähes kaikki joen puoleiset puutalot. Sen talon oli hirsiveistänyt kannakselainen kirvesmies. Harmittaa ettei ole kuvaa siitä. Kirjailija Kaarlo Isotalo asui perheensä kanssa seinänaapurina. Heidän asunnostaan oli huikea näköala Aurajoelle.
Kahlaajankatu. Tämä katu on lähinpänä rautatietä kuin nuo muut.
Erikoinen kulmatalo jossa talon pääty on käännetty radan läheisyyden vuoksi vinkkeliin sivulla. Kerran kävin katsomassa alakerran myytävää asuntoa ja minulle tuli junamainen olo. Huoneet olivat kuin vaunut peräkkäin.
Posted by quijote at 11:37 AM No comments:
Saturday, May 7, 2016
Nauhaikkunat ja iso, autio terassi
Turun Sanomien alkuperäinen talo. Siinä on ne nauhaikkunat ja valtava terassi jossa ei ole toimintaa. Joidenkin mielestä potentiaalia olisi. Omistaja on Ketosten klaani.
Eerikinkadun puoleinen kongi pihalle. Kannattaa katsoa noitakin ikkunoita.
Kirsikkapuut kukkivat. Joessa kelluu olut tölkkejä. On lämmintä ja aurinkoista.
Posted by quijote at 8:54 PM No comments:
Thursday, May 5, 2016
Jaetut pihat ja muita rakennuksia
Olin asuntoesittelyssä jossakin päin Turkua. Oli ihastuttavaa, ei siinä mitään mutta jokin jäi kaihertamaan. Mistä lähtien taloyhtiön suurimmat osakkaat ovat keksineet että he omistavat pihoistakin suurimman osan? Eikö piha-alue ole yhteistä tilaa osakkuuksista huolimatta? Outoa elitismiä ja epädemokraattista menettelyä. Toivon ettei tällaisia pyrkimyksiä ole muillakin puutaloalueilla. Ehkä he olivat sekoittaneet puutalon rivitalo asumiseen. Lisäksi portaat yläkerrokseen olivat väärässä paikassa tai muuta mahdollisuutta ei ehkä ollut, nimittäin jos tulee tulipalo tai muu vaaratilanne niin yläkerrassa on loukussa. Hätätie puuttui. Yläkerran portaiden suunnitteluun täytyy panostaa. Toimittaja Lipponen teki Portsassa aikoinaan järkevät ja lähes näkymättömät portaat: ne eivät vieneet tilaa asumiselta vaan nousivat eteisen portaiden kanssa linjassa. Se teki vaikutuksen!
Alla olevat kuvat eivät liity mitenkään aloitukseen. Olin eräällä arkkitehtuurikierroksella viikolla. Tässä kaikille turkulaisille tuttuja rakennuksia.
Betelkirkko. Kaunis ja komea kellotorni jäi pimentoon. Tuolla tasanteella on kasvisravintola jota ei hevin huomaa.
Läntisenkadun sisäpihan puoleista Bryggmanin taloa. Tässä talossa oli se kuuluisa ilmatiiliäänieristys, joka epäonnistui. Eräs kirjailija asui aikoinaan tuossa talossa ja sanoi että äänikohina oli huomattava. Kuvassa näkyy miten ikkunat ovat leventyneet ajan saatossa.
Tätä taloa olen ihaillut kymmeniä vuosia. Aikaisemmin sen väri oli vanharosa. Klassinen kaunotar. Rauhankatu 1.
Posted by quijote at 5:57 PM No comments:
Wednesday, May 4, 2016
Jokaisella lienee oma köyhyyskäsitys
Tähän kuvaan liittyy tarina.Olimme kävelleet Koroisiin katsomaan mahdollisia joutsenia. Emme nähneet joutsenia. Sen sijaan tapasimme Lähi-Idästä tulleen miehen joka joi olutta penkillä istuen, tässä ei ole mitään outoa. Hän oli jo juonut kymmenen tölkkiä ja heittänyt ne ryteikköön ja avasi juuri uutta tölkkiä. Menin ryteikköön keräämään tölkit ja mies huikkasi heittäneensä ne köyhille. En päässyt oikein selvyyteen mikä hänen köyhyyskäsityksensä oli ja epäilin hänen huvittelevan itseään heittämällä tyhjät tölkit vaikeasti lähestyttävään ryteikköön. Ehkä hän ajatteli että tölkkien kerääjien on nähtävä vaivaa kerätessään. Ehkä hän oli maallistunut muslimi. Minä en hänestä (ehkä) näyttänyt tarpeeksi köyhältä.
Tässä kaupunkikuvassa on entinen Seurahuone. Nuo ympyrät ovat erään tunnetun taiteilijan kipsikuvat jotka tuhoutuivat sodassa, siis pohjat jäljellä.
Posted by quijote at 8:03 PM No comments:
Monday, May 2, 2016
Jumala ei vastaa ihmisten tunaroinneista
Laatokan Vanhassa Valamossa oli eilen ollut tulipalo. En tiedä mitään yksityiskohtia, yritin lukea igumenin tiedotetta . Ymmärsin että talvihotelli luostarin muurin ulkopuolella oli tuhoutunut. Paikalla oli pyhiinvaeltajia joiden rahat ja paperit tuhoutuivat.
Olen usein miettinyt Konevitsan luostarin punaista hotellia, entistä kasarmirakennusta, jonka sähköt olivat ainakin vielä viimeksi hurjat eli aikapommit. Tein ristinmerkkejä aina ohikulkiessani. Suunnitteli telttamajoitusta jos vielä menisin sinne, ihan vain silkasta pelosta. Jumala ei vastaa ihmisten tunaroinneista
Kävin ensin uusimassa passini netissä ja sitten ilmeni tarvetta viisumille. Olen aivan passikuvani näköinen, no en kyllä ole, mutta tunnistettavissa.
Tänään on kaunista ja lämmintä.
Takapihalla kukkivat jo valkovuokot.
Posted by quijote at 4:21 PM No comments:
Sunday, May 1, 2016
Taivaan sinessä lensi valkoinen lintu
Punaiset liput. Vanhalla Suurtorilla oli aatteen paloa. Li Andersson puhui järkeviä poliittisesta tilanteesta Suomessa. Aurinko paistoi niin voimallisesti että kuva meni meinuuksi.
Karl Marx katsoi väkeä ylhäältä.
Yleisöä. Yksi tuttu kertoi saaneensa kutsun entisen pomonsa läksiäisiin. Antakaa lahjaksi kaukomatka!
Sää on lämmin ja aurinkoinen. Taivaan sinessä lensi valkoinen lintu. Tänä Vappuna oli siistiä ja roskatonta.
Posted by quijote at 1:58 PM No comments:
Newer Posts Older Posts Home
Subscribe to: Posts (Atom)
Edelfeltin Mataleena ja Kristus
Mataleena ei taistele tuulimyllyjä vastaan. Tuulimyllyt ovat Mataleena.
View my complete profile
Eilen oli torilla kaunista, mutta kauneus on katoavaa
Yrttimaa kukoistaa, tarinaa pihasta ja Kakolan Riv...
Taivas on harmaa matto
Portsan katumarkkinoilla 22.5. 2016
Tori kuin vyöhyke Turussa
Forum Marinumissa avattiin laaja näyttely
Moraali on kadonnut tai naamioituu
Nauhaikkunat ja iso, autio terassi
Jaetut pihat ja muita rakennuksia
Jokaisella lienee oma köyhyyskäsitys
Jumala ei vastaa ihmisten tunaroinneista
Taivaan sinessä lensi valkoinen lintu
Piken runoja ja kuvia
Puu ja Talo; Turun puutaloja
Antti Seppä. Pikkuisen polkkaa (1)
cafe noirin talo (1)
Isä Mitro Turussa (1)
Jari Tervo Troikka (1)
Jarkko Laine seura ry Turun Kirjastossa (1)
Jokikadun kulttuurikeskus tyhjillään (1)
Jokikadun Kulttuurikeskus. Simon Saari. Turku (3)
Kaikkien Murheellisten Ilo (2)
Maalla olon ihanuus (1)
Ntamo. Tua Forström. Hevosten parissa vietetyn yön jälkeen. (1)
Pääsiäiseksi värjättyjä munia (1)
papin toimenpidekielto Turussa (1)
Polven Kirja ja Vihko (1)
Pyhä Ksenia Pietarilainen (1)
Rauhankone Turun runoviikoilla (1)
Saveen valuva Turun Toriparkki (4)
Simo ja Siiri Aurajoessa (1)
Simon Saari. Turku (2)
Sinikka Tirkkonen. Unohdus (1)
Suomi ajetaan ruokajonoihin (1)
The Tall Ships' Race 2009 (4)
Turun Kaupunginhallitus lopettaa sivukirjastoja (1)
Turun keskiaikaiset markkinat (1)
Turun lähikirjastoja suljetaan (2)
Turun Ortodoksinen kirkko (1)
Turun Ortodoksinen Seurakunta (1)
UFO kukka kukassa (1)
Ukot hölisee joutavia (1)
Talvitonttu istuu nyt kesälomalla